Fit-13 ta' Marzu 2017, il-Kunsill adotta d-Deċiżjoni tal-Kunsill (PESK) 2017/445 . Id-Deċiżjoni tal-Kunsill testendi l-miżuri restrittivi eżistenti sal-15 ta' Settembru 2017. Il-miżuri inkwistjoni huma friżar tal-assi u r-restrizzjonijiet tal-ivvjaġġar fuq persuni u entitajiet responsabbli għal azzjonijiet li jipperikolaw jew jheddu l-integrità territorjali, is-sovranità u l-indipendenza tal-Ukrajna. Il-Pajjiżi Kandidati l-Montenegro* u l-Albanija*, u l-pajjiż tal-EFTA, in-Norveġja, membru taż-Żona Ekonomika Ewropea, kif ukoll l-Ukrajna, jallinjaw ruħhom ma' din id-Deċiżjoni tal-Kunsill. Huma ser jiżguraw li l-politiki nazzjonali tagħhom ikunu konformi ma' din id-Deċiżjoni tal-Kunsill. L-Unjoni Ewropea tilqa' u tieħu nota ta' dan l-impenn. [1] Ippubblikata fl-14.03.2017 f' Il-Ġurnal Uffiċjali tal-Unjoni Ewropea * Il-Montenegro u l-Albanija għadhom jagħmlu parti mill-Proċess ta' Stabbilizzazzjoni u ta' Assoċjazzjoni.